Diari Oficial de la Generalitat Valenciana


Sumari del DOGV 3507, del 01-06-1999 (1999/5113)

RESOLUCIÓ de 27 de maig de 1999, del president de la Junta Qualificadora de Coneixements de Valencià, per la qual s'establixen els torns d'examen per a l'obtenció de certificats administratius de coneixements de valencià, s'incrementa la quantitat de comissions examinadores i es nomenen els seus membres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5113


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 27 de maig de 1999, del president de la Junta Qualificadora de Coneixements de Valencià, per la qual s'establixen els torns d'examen per a l'obtenció de certificats administratius de coneixements de valencià, s'incrementa la quantitat de comissions examinadores i es nomenen els seus membres. [1999/M5113]
  
Per Resolució de 9 de març de 1999, del conseller de Cultura, Educació i Ciència, van ser convocades les proves per a l'obtenció de certificats administratius de coneixements de valencià (DOGV núm. 3.457, de 18 de març de 1999). Per Resolució de 12 de maig de 1999, del conseller de Cultura, Educació i Ciència, es van fer públiques les comissions examinadores que han de jutjar les proves per a l'obtenció dels certificats oficials administratius de coneixements de valencià (DOGV núm. 3.504, de 27 de maig de 1999). Una vegada coneguda la xifra de persones inscrites, especialment per a l'obtenció dels certificats de grau mitjà de coneixements de valencià a les localitats d'Alacant, Castelló de la Plana i Torrent, i de grau superior de coneixements de valencià a la localitat de Castelló de la Plana, s'ha considerat necessari incrementar la quantitat de comissions examinadores per a assegurar el correcte i regular funcionament de les proves en dites localitats.
  
Així mateix s'han donat circumstàncies que impedixen dur a terme les proves de grau elemental a la ciutat d'Alacant a les 09.30 hores, com estava previst, pel qual s'hauran de realitzar a les 16.30 hores en torn únic.
  
Per això, i segons el que disposa l'article 8 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, i l'apartat primer de la Resolució de 12 de maig de 1999, ja citada, resolc:
  
Primer
  
Incrementar els torns de realització de les proves per a l'obtenció de certificats administratius de coneixements de valencià a les localitats d'Alacant, Castelló de la Plana i Torrent, que queden fixats segons el que s'establix en l'annex I de la present resolució, en el qual s'indiquen els nivells afectats i les dates i els horaris de realització de les proves.
  
Tal i com disposa l'apartat segon de la Resolució de 9 de març de 1999, del conseller de Cultura, Educació i Ciència, per la qual es convoquen les proves per a l'obtenció dels certificats oficials administratius de coneixements de valencià, a les localitats en què s'establixen dos torns, les persones el primer cognom de les quals comence per una lletra compresa entre la A i la L participaran en les proves en horari de matí en el primer període d'exàmens i en horari de vesprada en el segon període, i les persones el primer cognom de les quals comence per una lletra compresa entre la M i la Z participaran en les proves en horari de vesprada en el primer període d'exàmens i en horari de matí en el segon període.
  
Segon
  
Nomenar els membres de les comissions examinadores que actuaran en el segon torn de les proves d'obtenció de certificats en les localitats en les quals s'ha establit un segon torn, que són els que s'especifiquen en l'annex II.
  
Les comissions examinadores d'estes localitats que van ser nomenades per la mencionada Resolució de 12 de maig de 1999 passaran a tindre la consideració de comissions examinadores de primer torn.
  
Tercer
  
Les proves en la localitat d'Alacant per al grau elemental seran en torn únic a les 16.30 hores. No obstant això, en previsió de casos especials, la comissió examinadora nomenada per al segon torn del nivell mitjà d'esta localitat assistirà a les 09.30 hores del dia 5 de juny de 1999 al lloc d'examen per a informar del canvi d'horari i constituir-se, si fa falta, en comissió examinadora extraordinària de matí de grau elemental i atendre els casos excepcionals.
  
Disposició final
  
La Secretaria de la Junta Qualificadora de Coneixements de Valencià farà públic, pels mitjans ordinaris de difusió, el contingut de la present resolució.
  
València, 27 de maig de 1999.- El president de la Junta Qualificadora de Coneixements de Valencià: Josep Vicent Felip Monlleó.
  
ANNEX I
  
Localitat Grau Torn Dia Hora
  
Alacant Mitjà 1r 12.06.1999 09.30
  
Alacant Mitjà 2n 12.06.1999 16.30
  
Castelló de la Plana Mitjà 1r 12.06.1999 09.30
  
Castelló de la Plana Mitjà 2n 12.06.1999 16.30
  
Torrent Mitjà 1r 12.06.1999 09.30
  
Torrent Mitjà 2n 12.06.1999 16.30
  
Castelló de la Plana Superior 1r 19.06.1999 09.30
  
Castelló de la Plana Superior 2n 19.06.1999 16.30
  
ANNEX II
  
Prova de grau mitjà de coneixements de valencià
  
Alacant. Segon torn
  
President: Bernat Sòria i Escoms
  
Secretari: Ramon Haro i Esplugues
  
Vocal: Patricia Alberola Romà
  
Vocal: Josep Escolano i Martínez
  
Vocal: Jaume Sellés i Lloret
  
Torrent. Segon torn
  
President: Rafael Nelson Seguí i Penadés
  
Secretari: Joan Francesc Doménech i Zaragozá
  
Vocal: Sabina Asencio i Ruiz
  
Vocal: Remei Oriola i Bataller
  
Vocal: Antoni Piera i Rubio
  
Proves de grau mitjà i superior de coneixements de valencià
  
Castelló de la Plana. Segon torn
  
President: Vicent Doménech i Querol
  
Secretària: Glòria Fuster i Broch
  
Vocal: Josep Sans i Garcia
  
Vocal: Pascual Chabrera i Calpe